A4-0160/99

Ψήφισμα: «Οι ηλικιωμένοι τον 21ο αιώνα - νέοι ορίζοντες ζωής»

Το Ευρωπαϊκό Κοινοβούλιο,

- έχοντας υπόψη τις προτάσεις ψηφίσματος, σύμφωνα με το άρθρο 45, παράγραφος 2 του Κανονισμού, των βουλευτών:

α) Fernandez Albor σχετικά την εκπόνηση κοινοτικού προγράμματος για την προώθηση και την δημιουργία οίκων ευγηρίας (B4-0536/95)

β) Fernandez Albor σχετικά με την θέσπιση νομοθεσίας για τους οίκους ευγηρίας (B4-1324/95),

γ) Larive και Boogerd-Quaak σχετικά με το Ευρωπαϊκό Έτος των ατόμων που ζουν κατά μόνας (B4-0304/96),

δ) Killilea σχετικά με την φροντίδα ηλικιωμένων ατόμων που δεν μπορούν να αυτοεξυπηρετηθούν από μέλη της οικογενείας τους (B4-0895/97),

ε) Cassidy σχετικά με την φροντίδα ηλικιωμένων ατόμων που δεν μπορούν να αυτοεξυπηρετηθούν από μέλη της οικογενείας τους (B4-0919/97),

στ) Cushnahan σχετικά με τα άτομα που φροντίζουν ηλικιωμένους που δεν μπορούν να αυτοεξυπηρετηθούν (B4-0003/99),

- έχοντας υπόψη την Συνθήκη ΕΚ, συγκεκριμένα τα άρθρα 2, 3, 8 (μελλοντικό άρθρο 17), 8 Α (μελλοντικό άρθρο 18), 48 (μελλοντικό άρθρο 39), 49 (μελλοντικό άρθρο 40), 51 (μελλοντικό άρθρο 42), 117 (μελλοντικό άρθρο 136), 118 (μελλοντικό άρθρο 137), 118 Α (μελλοντικό άρθρο 138), 123 (μελλοντικό άρθρο 146), 126 (μελλοντικό άρθρο 149), 127 (μελλοντικό άρθρο 150) και 129 (μελλοντικό άρθρο 152),

- έχοντας υπόψη τα μελλοντικά άρθρα 13 και 127 της Συνθήκης ΕΚ,

- έχοντας υπόψη τον κοινοτικό χάρτη των θεμελιωδών κοινωνικών δικαιωμάτων των εργαζομένων, ιδιαίτερα τα άρθρα 24 και 25,

- έχοντας υπόψη τις αναφορές που έχουν υποβληθεί στο Ευρωπαϊκό Κοινοβούλιο σχετικά με την ελεύθερη κυκλοφορία και την αναγνώριση των συστημάτων συνταξιοδότησης,

- έχοντας υπόψη την σύσταση του Συμβουλίου της 24ης Ιουνίου 1992 σχετικά με τα κοινά κριτήρια που αφορούν την επάρκεια πόρων και παροχών στα συστήματα κοινωνικής προστασίας ((ΕΕ L 245 της 26.8.1992, σελ. 46.)),

- έχοντας υπόψη την σύσταση του Συμβουλίου της 27ης Ιουλίου 1992 σχετικά με την σύγκλιση των στόχων και των πολιτικών κοινωνικής προστασίας ((ΕΕ L 245 της 26.8.1992, σελ. 49.)),

- έχοντας υπόψη το ψήφισμα του Συμβουλίου της 30ής Ιουνίου 1993 σχετικά με τα καθεστώτα ελαστικής συνταξιοδότησης ((ΕΕ C 188 της 10.7.1993, σελ. 1.)),

- έχοντας υπόψη την δήλωση αρχών του Συμβουλίου της Ευρωπαϊκής Ένωσης και των Υπουργών Κοινωνικών Υποθέσεων που συνήλθαν στο πλαίσιο του Συμβουλίου της 6ης Δεκεμβρίου 1993 επί τη λήξει του ευρωπαϊκού έτους των ηλικιωμένων και της αλληλεγγύης μεταξύ των γενεών (1993) ((ΕΕ C 343 της 21.12.1993, σελ. 1.)),

- έχοντας υπόψη το ψήφισμά του της 24ης Φεβρουαρίου 1994 σχετικά με τα μέτρα υπέρ των ηλικιωμένων ((ΕΕ C 77 της 14.3.1994, σελ. 24.)),

- έχοντας υπόψη το ψήφισμα του Συμβουλίου και των αντιπροσώπων των κυβερνήσεων των κρατών μελών που συνήλθαν στο πλαίσιο του Συμβουλίου της 29ης Ιουνίου 1995 σχετικά με την απασχόληση των ηλικιωμένων εργαζομένων ((ΕΕ C 228 της 2.9.1995, σελ. 1.)),

- έχοντας υπόψη το ψήφισμά του της 12ης Μαρτίου 1998 ((ΕΕ C 104 της 6.4.1998, σελ. 222.)) σχετικά με την δημογραφική έκθεση της Επιτροπής 1997 (COM(97)0361 - C4-0505/97),

- έχοντας υπόψη το ψήφισμά του της 3ης Δεκεμβρίου 1998 ((ΕΕ C 398 της 21.12.1998, σελ. 42)) σχετικά με το Πράσινο Βιβλίο της Επιτροπής όσον αφορά τις επικουρικές συντάξεις στην Ενιαία Αγορά (COM(97)0283 - C4-0392/97),

- έχοντας υπόψη το ψήφισμα της Γενικής Συνέλευσης των Ηνωμένων Εθνών της 16ης Οκτωβρίου 1992 ((Ψήφισμα 47/5/1992.)) για την κήρυξη του έτους 1999 ως Διεθνούς Έτους των Ηλικιωμένων,

- με βάση το άρθρο 148 του Κανονισμού,

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων (A4-0160/99),

Α. λαμβάνοντας υπόψη ότι 75 εκατ. πολίτες της Ευρωπαϊκής Ένωσης έχουν συμπληρώσει ή υπερβεί το 60ό έτος της ηλικίας τους και, επομένως, αντιπροσωπεύουν άνω του 20% του συνολικού πληθυσμού της Ευρωπαϊκής Ένωσης[semigr ] λαμβάνοντας επίσης υπόψη ότι, σύμφωνα με τις προβλέψεις που βασίζονται στις σημερινές δημογραφικές τάσεις, ο αριθμός των ατόμων άνω των 60 ετών θα αυξηθεί σημαντικά,

Β. λαμβάνοντας υπόψη ότι η συνεχής αύξηση της προσδοκώμενης διάρκειας ζωής αποτελεί μία από τις μεγαλύτερες κατακτήσεις της σύγχρονης κοινωνίας και ότι οι ηλικιωμένοι στις χώρες μας διαθέτουν έναν μεγάλο πλούτο εμπειριών, γνώσεων, παιδείας και αξιών, ο οποίος είναι πολύτιμος για την κοινωνία,

Γ. λαμβάνοντας υπόψη ότι οι ηλικιωμένοι δεν αποτελούν ομοιογενή ομάδα, αλλά διαφέρουν ιδιαίτερα όσον αφορά το βιοτικό τους επίπεδο, την κοινωνική τους θέση και την φυσική τους κατάσταση,

Δ. λαμβάνοντας υπόψη ότι οι περισσότεροι ηλικιωμένοι, όταν φθάσουν στην ηλικία συνταξιοδότησης, διαθέτουν όλες τις πνευματικές και σωματικές τους δυνάμεις τις οποίες και μπορούν να διατηρήσουν μέχρι το βαθύ γήρας[semigr ] λαμβάνοντας επίσης υπόψη ότι αυτή η εξέλιξη απαιτεί γενική επανεκτίμηση της παραδοσιακής στάσης έναντι των ηλικιωμένων και του ρόλου που τους αποδίδεται, δίδοντας παράλληλα έμφαση στην υποστήριξη μιάς ενεργού τρίτης ηλικίας και στην συμμετοχή των ηλικιωμένων,

Ε. λαμβάνοντας υπόψη ότι η αλλαγή των δημογραφικών δομών απαιτεί νέες πολιτικές προσεγγίσεις ιδιαίτερα στους τομείς της αγοράς εργασίας, της απασχόλησης, της μετάβασης από την εργασία στην σύνταξη, της χρηματοδότησης και της διάρθρωσης της κοινωνικής ασφάλειας, της υγείας και της περίθαλψης, της κινητικότητας, της πολεοδομίας και της κατασκευής κατοικιών,

ΣΤ. λαμβάνοντας υπόψη ότι πρέπει να δοθεί ιδιαίτερη προσοχή στην ειδική κατάσταση των ηλικιωμένων γυναικών,

Ζ. λαμβάνοντας υπόψη ότι η Ευρωπαϊκή Ένωση διαδραματίζει σημαντικό ρόλο σε θέματα που αφορούν τους ηλικιωμένους, προωθώντας και οργανώνοντας την ανταλλαγή πληροφοριών, υποστηρίζοντας, συμπληρώνοντας και συντονίζοντας εθνικά πολιτικά και νομοθετικά μέτρα και λαμβάνοντας υπόψη την δημογραφική κατάσταση στον σχεδιασμό της πολιτικής της,

1. σημειώνει με ανησυχία την συνεχή αύξηση του ποσοστού ανεργίας των ηλικιωμένων εργαζομένων[semigr ] διαπιστώνει ότι τα επίσημα στατιστικά στοιχεία δεν παρουσιάζουν επαρκώς το μέγεθος της ανεργίας των ηλικιωμένων εργαζομένων[semigr ] επισημαίνει ταυτόχρονα ότι οι δημογραφικές εξελίξεις θα επιβάλουν να καταβάλλονται στο μέλλον σύντονες προσπάθειες για την καταπολέμηση του αποκλεισμού των ηλικιωμένων εργαζομένων από τον χώρο εργασίας[semigr ]

2. σημειώνει επίσης με ανησυχία ότι οι ηλικιωμένοι είναι θύματα διακρίσεων στην καθημερινή ζωή και ότι, εκτός από τον χώρο εργασίας, πρέπει να καταβληθεί κάθε δυνατή προσπάθεια σε όλα τα επίπεδα για την καταπολέμηση των διακρίσεων και του κοινωνικού αποκλεισμού[semigr ]

3. επισημαίνει, ως εκ τούτου, με έμφαση ότι οι εμπειρίες και οι γνώσεις των ηλικιωμένων πρέπει να χρησιμοποιούνται καλύτερα ως παράγοντας καινοτομίας και επ' ωφελεία της οικονομίας και της κοινωνίας[semigr ]

4. διαπιστώνει με ικανοποίηση ότι οι συνθήκες ζωής των ηλικιωμένων, όσον αφορά τα υλικά αγαθά, έχουν βελτιωθεί σημαντικά εντός της Ευρωπαϊκής Ένωσης τις τελευταίες δεκαετίες[semigr ] σημειώνει, ωστόσο, με ανησυχία ότι οι ηλικιωμένοι, και ιδιαίτερα οι γυναίκες, εξακολουθούν να πλήττονται σε μεγάλο βαθμό από την φτώχεια[semigr ]

5. επιβεβαιώνει την υποστήριξή του στο ευρωπαϊκό υπόδειγμα κοινωνικής προστασίας που βασίζεται στην αλληλεγγύη ως εχέγγυο για την διατήρηση της κοινωνικής ειρήνης[semigr ] πιστεύει ότι κάθε μεταρρύθμιση των συστημάτων κοινωνικής προστασίας δεν πρέπει να υπονομεύει τις θεμελιώδεις αρχές, στις οποίες βασίζονται αυτά τα συστήματα, ιδιαίτερα την αρχή της κοινωνικής αλληλεγγύης[semigr ]

6. πρεσβεύει ότι, εάν τα κράτη μέλη ενθαρρύνουν τους πολίτες τους να προνοούν για την προσωπική τους συμπληρωματική ασφάλιση για την κάλυψη κοινωνικών κινδύνων, οι διευθετήσεις αυτές πρέπει να έχουν οικειοθελή χαρακτήρα και δεν πρέπει να οδηγούν στην δημιουργία διαφορετικών επιπέδων κοινωνικής ασφάλισης ή στον περιορισμό του υφιστάμενου καθεστώτος αλληλεγγύης[semigr ] προειδοποιεί επίσης κατά της ιδιωτικοποίησης κοινωνικών κινδύνων, ιδιαίτερα στον τομέα της υγείας[semigr ]

7. καλεί, ως εκ τούτου, την Ευρωπαϊκή Ένωση, τα κράτη μέλη, τις επιχειρήσεις και τους κοινωνικούς εταίρους, στο πλαίσιο των αρμοδιοτήτων τους:

- να αρχίσουν μία διαδικασία κοινωνικού προβληματισμού με στόχο την πρόληψη των διακρίσεων εις βάρος των ηλικιωμένων εργαζομένων[semigr ]

- να δημιουργήσουν εναγώγιμα δικαιώματα κατά των διακρίσεων στην αγορά εργασίας, ιδιαίτερα όσον αφορά την αναζήτηση εργασίας, την επαγγελματική επιμόρφωση και τις μειώσεις προσωπικού[semigr ]

- να προωθήσουν την δια βίου εκπαίδευση και να προσαρμόσουν τις δράσεις για την περαιτέρω κατάρτιση και επιμόρφωση, την εκπαίδευση και μετεκπαίδευση στις ανάγκες των ηλικιωμένων εργαζομένων, και να εξασφαλίσουν την πρόσβαση σε προγράμματα κατάρτισης και για άτομα που δεν συμμετέχουν πλέον στην ενεργό εργασία[semigr ]

- να προωθήσουν καινοτόμους μορφές μετάβασης από την εργασία στην σύνταξη, όπως επί παραδείγματι το υπόδειγμα της μερικής απασχόλησης για ηλικιωμένους εργαζομένους[semigr ]

- να επιδιώξουν μεσοπρόθεσμα τον συντονισμό των συνταξιοδοτικών συστημάτων και να εξαλείψουν τις αντιφάσεις που υφίστανται μεταξύ των διατάξεων που αφορούν την εργασία και την κοινωνική ασφάλιση[semigr ] τούτο περιλαμβάνει, μεταξύ άλλων, αύξηση της ηλικίας συνταξιοδότησης, με παράλληλη προώθηση της πρόωρης συνταξιοδότησης, κατάργηση της εκ του νόμου προβλεπόμενης ηλικίας συνταξιοδότησης καθώς και των φορολογικών επιβαρύνσεων σε περίπτωση συνέχισης της επαγγελματικής δραστηριότητος μετά την συμπλήρωση της ηλικίας συνταξιοδοτήσεως[semigr ]

- να διασφαλίσουν την προσαρμογή του περιβάλλοντος εργασίας και τον εκσυγχρονισμό της οργάνωσης εργασίας ανάλογα με τις ανάγκες των ηλικιωμένων εργαζομένων[semigr ]

- να αντιμετωπίσουν με ιδιαίτερη προσοχή την κατάσταση των ηλικιωμένων γυναικών στην αγορά εργασίας[semigr ]

8. καλεί την Επιτροπή, όσον αφορά την κατάσταση των ηλικιωμένων στην αγορά εργασίας, ιδιαιτέρως:

- να προωθήσει, στο πλαίσιο του Ευρωπαϊκού Κοινωνικού Ταμείου, την επαγγελματική επιμόρφωση των ηλικιωμένων εργαζομένων και να καταπολεμήσει τον αποκλεισμό τους[semigr ]

- να υποβάλει, βάσει του άρθρου 118 (μελλοντικό άρθρο 137) της Συνθήκης ΕΚ, νομοθετικές προτάσεις για την ένταξη των ηλικιωμένων εργαζομένων στην επαγγελματική ζωή και για την βελτίωση του εργασιακού περιβάλλοντος λαμβάνοντας υπόψη τις ειδικές ανάγκες των ηλικιωμένων εργαζομένων[semigr ]

9. καλεί την Ευρωπαϊκή Ένωση και τα κράτη μέλη, στο πλαίσιο της ευρωπαϊκής στρατηγικής για την απασχόληση, να ενσωματώσουν στις κατευθυντήριες γραμμές για την πολιτική απασχόλησης συγκεκριμένους και ελέγξιμους στόχους, τόσο σε ευρωπαϊκό όσο και σε εθνικό επίπεδο, για την καταπολέμηση της ανεργίας των ηλικιωμένων[semigr ]

10. ζητεί να συμμετέχουν δεόντως οι ηλικιωμένοι στην αύξηση της οικονομικής παραγωγικότητας και της ευημερίας και καλεί την Ευρωπαϊκή Ένωση και τα κράτη μέλη να καταβάλουν μεγαλύτερες προσπάθειες για την εξάλειψη του κοινωνικού αποκλεισμού των ηλικιωμένων[semigr ]

11. καλεί, ως εκ τούτου, την Επιτροπή να υποβάλει, βάσει των μελλοντικών άρθρων 13 και 137 (νυν άρθρο 118) της Συνθήκης ΕΚ, νομοθετικές προτάσεις για την καταπολέμηση των διακρίσεων και του κοινωνικού αποκλεισμού λόγω ηλικίας[semigr ]

12. καλεί την Επιτροπή και τα κράτη μέλη να συνεχίσουν τις εργασίες τους για την διασφάλιση της αμοιβαίας αναγνώρισης των συνταξιοδοτικών συστημάτων καθώς και της ίσης μεταχείρισης ανδρών και γυναικών στον τομέα της κοινωνικής ασφάλισης με την εφαρμογή της υφιστάμενης νομοθεσίας και την υποβολή νέων νομοθετικών προτάσεων, στις οποίες δεν πρέπει να εισάγονται μεγαλύτερες διακρίσεις σε βάρος των ηλικιωμένων[semigr ]

13. θεωρεί ότι η διατήρηση της κινητικότητας αποτελεί βασική προϋπόθεση ώστε οι ηλικιωμένοι να δύνανται να ζουν ανεξάρτητα[semigr ] για τον λόγο αυτό, καλεί τα κράτη μέλη:

- να αναπτύξουν τα συστήματα των δημοσίων (και τοπικών) μεταφορών και να τα καταστήσουν περισσότερο φιλικά προς τους χρήστες[semigr ]

- να απαγορεύσουν τις διακρίσεις εις βάρος των ηλικιωμένων κατά τις εξετάσεις για την οδήγηση μηχανοκίνητων οχημάτων[semigr ]

14. καλεί τα κράτη μέλη, στο πλαίσιο των συστημάτων κοινωνικής προστασίας, να διασφαλίσουν τον υπολογισμό του χρόνου που καταναλώνεται για την ανατροφή παιδιών και την φροντίδα ηλικιωμένων μελών της οικογένειας ή μελών με ειδικές ανάγκες, προκειμένου αφ' ενός μεν να διασφαλισθούν τα δικαιώματα σύνταξης των μελών της οικογένειας που παρέχουν την φροντίδα - που είναι ως επί το πλείστον γυναίκες - αφ' ετέρου δε να ενθαρρυνθεί η παραμονή ηλικιωμένων και αδύναμων ατόμων στους κόλπους της οικογένειας[semigr ]

15. ζητεί από την Επιτροπή, λαμβάνοντας υπόψη την αναμενόμενη αύξηση του αριθμού των ηλικιωμένων ατόμων που έχουν ανάγκη φροντίδας, να αναλάβει πρωτοβουλία, ανάλογη με αυτήν την εξέλιξη, για την εκπόνηση μελετών σχετικά με τη χρηματοδότηση της πρόνοιας, με στόχο την υποβολή πλαισίου για μια ευρωπαϊκής κλίμακας ασφάλιση για την παροχή περίθαλψης[semigr ] ζητεί επίσης από τα κράτη μέλη να περιλάβουν στα συστήματα κοινωνικής προστασίας ασφαλίσεις για την παροχή περίθαλψης[semigr ]

16. ζητεί από την Επιτροπή και τα κράτη μέλη να οργανώσουν εθνικές και ευρωπαϊκές δράσεις με στόχο να ευαισθητοποιήσουν τους νέους για την αξία των συστημάτων αλληλεγγύης, ειδικότερα των συστημάτων συντάξεως γήρατος[semigr ]

17. επιβεβαιώνει το δικαίωμα των ηλικιωμένων ατόμων να επιλέγουν ελεύθερα το περιβάλλον στο οποίο επιθυμούν να ζουν και να κατοικούν και είναι της γνώμης ότι η υποστήριξη ενός αυτόνομου τρόπου ζωής και η πρόληψη της κοινωνικής απομόνωσης αποτελούν θεμελιώδεις αρχές μιας οικιστικής πολιτικής που λαμβάνει υπόψη τις ανάγκες των ηλικιωμένων[semigr ] για τον λόγο αυτό, καλεί τα κράτη μέλη, κατά τον σχεδιασμό κέντρων περίθαλψης ή άλλων οίκων που προορίζονται ειδικά για τους ηλικιωμένους, να σέβονται τις αρχές της διαφάνειας, της συμμετοχής των ενδιαφερομένων, της τυποποίησης και της κοινωνικής ένταξης και να οργανώνουν αντίστοιχα την χρηματοδοτική τους υποστήριξη[semigr ]

18. καλεί τα κράτη μέλη να διασφαλίσουν ότι η παροχή υπηρεσιών συμβαδίζει με την μεγίστη ελευθερία επιλογής του ατόμου και ότι, κατά την ανάπτυξη των υπηρεσιών, λαμβάνονται υπόψη οι ανάγκες των ηλικιωμένων ως ατόμων[semigr ]

19. καλεί τα κράτη μέλη να αναπτύξουν πολιτικές που θα συντονίζουν την παροχή υγειονομικής περίθαλψης και κοινωνικών υπηρεσιών ώστε να διασφαλισθεί η αυτονομία, η αυτοδιάθεση και η αξιοπρέπεια των ηλικιωμένων ατόμων[semigr ]

20. ζητεί από την Επιτροπή να υποβάλει προτάσεις βάσει του άρθρου 129 (μελλοντικό άρθρο 152) της Συνθήκης ΕΚ για μέτρα θέσπισης κινήτρων με στόχο την προστασία και τη βελτίωση της κατάστασης της υγείας των ηλικιωμένων[semigr ]

21. καλεί τα κράτη μέλη να ανταλλάξουν πληροφορίες σχετικά με τα αποτελέσματα των ερευνών και τα παραδείγματα αρίστης πρακτικής όσον αφορά την θεραπεία της ασθενείας του Alzheimer ή για άλλες μορφές διανοητικών διαταραχών και καλεί την Επιτροπή να δημιουργήσει δυνατότητες για την ανταλλαγή επιτυχών εμπειριών[semigr ]

22. καλεί επίσης την Ευρωπαϊκή Ένωση και τα κράτη μέλη, στο πλαίσιο της προώθησης ενός αυτόνομου τρόπου ζωής των ηλικιωμένων και της υποστήριξης μιας ενεργού τρίτης ηλικίας, να ενθαρρύνουν ιδιαίτερα την ανάληψη τιμητικών αξιωμάτων από ηλικιωμένους πολίτες και την αξιοποίησή τους[semigr ]

23. καλεί τα κράτη μέλη να προωθήσουν την προσαρμογή κατοικιών στις ανάγκες των ηλικιωμένων είτε με την παροχή οικονομικών κινήτρων, είτε με την θέσπιση οικοδομικών προδιαγραφών είτε, επί παραδείγματι, με την χορήγηση πιστοποιητικού ποιότητας για κατοικίες προσαρμοσμένες στις ανάγκες των ηλικιωμένων[semigr ]

24. πρεσβεύει ότι η χρήση νέων τεχνολογιών στην καθημερινή ζωή μπορεί να βελτιώσει ουσιαστικά την δυνατότητα ενός αυτόνομου τρόπου ζωής και την ποιότητα ζωής των ηλικιωμένων ατόμων[semigr ] για τον λόγο αυτό καλεί την Επιτροπή και τα κράτη μέλη, στο πλαίσιο του πέμπτου προγράμματος πλαισίου για την έρευνα και την τεχνολογία, να προωθήσουν την ανάπτυξη τεχνικών μέσων και την χρήση σύγχρονων τεχνολογιών πληροφόρησης για τους ηλικιωμένους[semigr ] επισημαίνει, ωστόσο, ότι τα τεχνικά μέσα δεν επιτρέπεται ούτε να περιορίζουν τις ανθρώπινες επαφές ούτε να θίγουν την αξιοπρέπεια των ηλικιωμένων ατόμων[semigr ]

25. καλεί τα κράτη μέλη και την Επιτροπή να προωθήσουν ενεργώς την συμμετοχή των ηλικιωμένων ατόμων στην διαδικασία λήψεως αποφάσεων στην οικονομική, την πολιτική και την πολιτιστική ζωή, σε περιφερειακό, εθνικό και ευρωπαϊκό επίπεδο, και ζητεί την κατάργηση των ορίων ηλικίας που εξακολουθούν να υφίστανται για την ανάληψη πολιτικών αξιωμάτων[semigr ]

26. καλεί τους κοινωνικούς εταίρους σε εθνικό και ευρωπαϊκό επίπεδο να συνεργασθούν στενά με άλλες οργανώσεις που εκπροσωπούν τους ηλικιωμένους με στόχο την υπεράσπιση των δικαιωμάτων τους στην κοινωνία και την διασφάλιση της ενεργού συμμετοχής τους στην πολιτική διαδικασία[semigr ]

27. καλεί τις ΜΚΟ που εκπροσωπούν τους ηλικιωμένους σε περιφερειακό, εθνικό και ευρωπαϊκό επίπεδο να συντονίσουν τις δραστηριότητές τους και να αναπτύξουν ένα δίκτυο πληροφόρησης, υπό τον συντονισμό της Ευρωπαϊκής Ένωσης, σχετικά με τα θέματα και τις πολιτικές που αφορούν τους ηλικιωμένους σε όλην την Ευρώπη[semigr ]

28. καλεί την Επιτροπή και τα κράτη μέλη να υποστηρίξουν τις οργανώσεις που εκπροσωπούν τα συμφέροντα των ηλικιωμένων και να τις βοηθήσουν να προωθήσουν μια ρεαλιστικότερη και θετικότερη εικόνα του γήρατος και των ηλικιωμένων[semigr ]

29. ζητεί από την Επιτροπή να παρουσιάσει την ανακοίνωσή της σχετικά με την γήρανση κατά το πρώτο εξάμηνο του 1999[semigr ]

30. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τους κοινωνικούς εταίρους, τους συμμετέχοντες στην διάσκεψη για τους ηλικιωμένους, καθώς και τα Ηνωμένα Έθνη.